บริษัทชิปยักษ์ใหญ่ไต้หวัน 'ทีเอสเอ็มซี' ขยายกิจการไปญี่ปุ่น
Plan for Tokyo to partially subsidize $8.81 billion project comes as manufacturers worldwide eye Beijing's aggression toward the self-ruled island
TAIPEI, TAIWAN — ซี ซี เหว่ย ซีอีโอของ TSMC ประกาศแผนการขยายกิจการดังกล่าวว่า โรงงานใหม่ในญี่ปุ่นจะเริ่มเปิดทำงานในปี ค.ศ. 2024 โดยได้รับการสนับสนุนอย่างดีจากลูกค้าของบริษัทและรัฐบาลญี่ปุ่น หนังสือพิมพ์ ของญี่ปุ่น ระบุว่า การตั้งโรงงานของ TSMC ในญี่ปุ่นครั้งนี้นอกจากจะช่วยขยายกิจการของ TSMC ไปทั่วโลกแล้ว ยังจะช่วยกระชับความสัมพันธ์ทางเศรษฐกิจระหว่างไต้หวันกับญี่ปุ่น ท่ามกลางอิทธิพลทางเศรษฐกิจจากจีนแผ่นดินใหญ่ด้วย โดยรัฐบาลญี่ปุ่นมีแผนให้เงินอุดหนุนโครงการลงทุนของ TSMC เป็นมูลค่าครึ่งหนึ่งของเงินลงทุนทั้งหมดเกือบ 9,000 ล้านดอลลาร์ด้วย อ้างอิงจากสื่อ โครงการดังกล่าวมีขึ้นในขณะที่บริษัทเทคโนโลยีทั่วโลกกำลังจับตามองท่าทีของรัฐบาลจีนที่มีต่อไต้หวัน ด้วยเกรงว่าหากเกิดปัญหาการผลิตที่โรงงานของ TSMC ซึ่งส่วนใหญ่ตั้งอยู่ในไต้หวัน อาจส่งผลต่อห่วงโซ่อุปทานด้านชิปคอมพิวเตอร์ขึ้นอีกครั้ง นอกจากญี่ปุ่นแล้ว TSMC กำลังสร้างโรงงานที่รัฐแอริโซนาในสหรัฐฯ ซึ่งคาดว่าจะเริ่มเปิดทำงานได้ในปี ค.ศ. 2024 เช่นกัน โดยจะเป็นฐานการผลิตชิปเล็กจิ๋วขนาด 5 นาโนเมตร ซึ่งถือเป็นเทคโนโลยีชิปคอมพิวเตอร์ใหม่ล่าสุด จาง ร่วย-ฉวง อธิการบดีของ Taipei University of Commerce กล่าวกับวีโอเอ ภาคภาษาจีนกลางว่า ความตึงเครียดที่เพิ่มขึ้นระหว่างไต้หวันกับจีนได้เพิ่มแรงกดดันทางการเมืองต่อห่วงโซ่อุปทานโลก ดังนั้นหลายประเทศจึงพยายามสร้างห่วงโซ่อุปทานของตนเองขึ้นมาโดยลดการพึ่งพาจีน เพื่อลดผลกระทบจากการกระทบกระทั่งทางการเมืองของประเทศตะวันตกกับจีนที่อาจเกิดขึ้นอีกในอนาคต